התפתחות יתר של השדיים

התפתחות יתר של השדיים, ידועה גם כהיפרטרופיה של השדיים או גדילת יתר של השדיים, (באנגלית: Breast hypertrophy), היא מצב רפואי נדיר של רקמות החיבור בשדיים בו השדיים גדלים יתר על המידה. מצב זה מחולק על פי חומרתו לשני סוגים, מקרומסטיה (מקרו=גדול; מסטיה=שד) וגיגנטומסטיה (גיגנטיק=ענק; מסטיה=שד). גדילת יתר של רקמות השדיים עלולה להיגרם על ידי רגישות היסטולוגית להורמונים מסוימים, ביניהם פרולקטין, הורמונים נשיים וגורמי גדילה. גדילת יתר של השדיים היא למעשה גידול שפיר שיכול להתקיים בצד אחד או בשני הצדדים בבית החזה. מצב רפואי זה תואר לראשונה בספרות המדעית בשנת 1648. האינדיקציה להתפתחות יתר של השדיים היא מסת שדיים שעולה על בערך 3% ממסת הגוף הכוללת. קיימות הגדרות שונות למה נחשבת כרקמת שד מוגדלת, כאשר טווח המסה של הרקמה הרגילה ושל הרקמה החריגה גם יחד שנחשב ללא תקין נע בין 0.6 קילוגרם עד 2.5 קילוגרם. עם זאת, מרבית הרופאים מגדירים תהליך גדילה של השדיים כהתפתחות יתר של השדיים כשמסת הרקמה עולה על 1.5 קילוגרם. מקורות מסוימים מבחינים בין מקרומסטיה, כאשר מסת רקמת השדיים נמוכה מ-2.5 קילוגרם, לגיגנטומסטיה, כאשר מסת רקמת השדיים עולה על 2.5 קילוגרם. התפתחות היתר עלולה לגרום לאי נוחות בשרירים ומתיחת יתר של העור, שעלולה לגרום במקרים מסוימים לכיבים. גדילת יתר של השדיים עשויה להשפיע על שני השדיים בצורה דומה, אך לרוב משפיעה על שד אחד יותר מעל השד השני, וגורמת לא-סימטריה, כאשר שד אחד גדול יותר מהשד השני. הא-סימטריה יכולה לנוע בין הבדל מינורי בין השדיים ועד שד אחד הגדול בצורה משמעותית מהשד השני. גדילת יתר עלולה להשפיע בנוסף על הפטמה ועטרת הפטמה, במקום או בנוסף להשפעתה על השד כולו. גדילת יתר של השדיים מסווגת לחמישה סוגים: כזו המופיעה במהלך גיל ההתבגרות (virginal hypertrophy), כזו המופיעה במהלך ההיריון, כזו המופיעה בנשים בוגרות ללא סיבה מובהקת, כזו המקושרת בטיפול באמצעות פניצילינאמין, וכזו המקושרת עם השמנת יתר קיצונית. כאשר התפתחות יתר של השדיים מתרחשת במהלך גיל ההתבגרות, היא ידועה כהתפתחות יתר של השדיים בנערות. בנוסף למידת החזה הגדולה, ישנם תסמינים נוספים הכוללים נגעים אדומים ומגרדים וכאב בחזה. האבחנה מתבצעת כאשר החזה של נערה מתבגרת גדל במהירות וצובר מסה גדולה, לרוב בצמוד לקבלת המחזור הווסתי הראשון. רופאים מסוימים סבורים כי ההתפתחות המהירה של השדיים קורית עוד קודם למחזור הווסתי הראשון. נשים מסוימות הסובלות מהתופעה חוות התפתחות יציבה של השדיים במשך תקופת זמן ארוכה של מספר שנים, ולאחריה האצה בקצב הצמיחה הנורמלי. לעומתן, מתבגרות אחרות חוות התפתחות מינימלית או זניחה של השדיים עד לנקודה שבה השדיים מתפתחים מהר מאוד בתקופה קצרה של זמן. זה עלול לגרום אי נוחות ניכרת. נשים הסובלות מהתפתחות יתר של השדיים לעיתים קרובות חוות גדילה מואצת של הפטמות בנוסף. במקרים חמורים של התפתחות יתר של השדיים, מופיעה בנוסף התפתחות יתר של הדגדגן. במחזור הווסתי הראשון, נערות מסוימות שחוו התפתחות מועטה של השדיים או לחלופין לא חוו התפתחות של השדיים כלל, עשויות לחוות גדילה מואצת של שלוש מידות חזייה או יותר תוך ימים ספורים. אפקט דומה עשוי להתרחש בתחילת ההיריון או במהלך השבועות ה-16 ועד השבוע ה-20. כאשר הנפיחות ברקמות החיבור מתרחשת לאחר הלידה, זה עלול להשפיע לרעה על אספקת החלב לטווח הרחוק. הנפיחות גדלה עם כל היריון עוקב. הגדילה המהירה של השדיים יכולה לגרום לגלי חום עזים. כמו כן עלולים להגרם אי-נוחות קיצונית, חום מקומי, אודם, גירוד ואף לקילוף העור. הנפיחות עלולה לדכא את אספקת החלב מכיוון שהיא לוחצת וחוסמת את בלוטות החלב, מה שגורם לדלקת בשד. בספרות הרפואית דווחו בנוסף מקרים של התפתחות יתר של השדיים בגיל ינקות. הסיבה הבסיסית לגדילה המהירה ברקמות החיבור של השדיים, שתוצאותיה גדילה לממדים ענקיים וחסרי פרופורציה, עדיין לא הובהרה לחלוטין. אף על פי כן, הגורמים האפשריים כוללים רגישות גבוהה להורמונים מסוימים (כמו אסטרוגן, פרוגסטרון ופרולקטין) או גורמי גדילה בשדיים. שדיים מקרומסטיים מדווחים כמורכבים בעיקר מרקמות חיבור שומניות וסיביות, בעוד רקמות בלוטה נשארות יציבות. מקרומסטיה מתרחשת אצל בערך כמחצית מהנשים אשר סובלות מסינדרום יתר ארומטאז (מצב של היפראסטרוגניה). היפרפרולקטינימיה דווח כגורם במקרים מסוימים של מקרומסטיה. מקרומסטיה קושרה גם עם היפרקלצמיה. כמו כן ניתן לראות כי כשני שלישים מהנשים אשר סובלות ממקרומסטיה סובלות גם מהשמנת יתר. מלבד ארומטאז, לפחות עוד שתי מוטציות גנטיות מקושרות לגרימת מקרומסטיה. מספר קטן של תרופות נקשרו כגורמים לגיגנטומסטיה, כולל פניצילאמין, בוצילאמין, נאותיזאטזון, ציקלוספורין, אינדינאביר ופרידניסולון. טיפול רפואי טרם הוכח כיעיל באופן שיטתי. טיפולים רפואיים שונים שנוסו כוללים בתוכם טיפול בטמוקסיפן, פרוגסטרון, ברומוקריפטין, טסטוסטרון וגונדוטרופין המשחרר את אגוניסט ההורמון לופרורלין. מקרומסטיה במהלך הריון מטופלת בעזרת תרופות להקטנת שדיים בלבד וללא ניתוח. טיפול ניתוחי כולל הקטנת ממפולסטיה וכריתת שד. למרות זאת, ניתוח להסרת/הקטנת שד איננו נחוץ אם לא צריך להוריד לפחות 1.8 ק"ג רקמה לכל שד.במרבית המקרים של מקרומסטיה, ניתוח איננו נחוץ רפואית (תלוי בגובה המטופלת). טיפול נקודתי-אזורי כולל קירור השדיים בקרח. טיפול למקרומסטיה הקשורה בהיפרפרוקלטינמיה עם אגוניסט קולטני מסוג D2 כמו ברומוקריפטין וקברגולין, נמצא יעיל בחלק מהמקרים, אך לא בכולם. דנזול, אנטיאסטרוגן ואנדרוגן חלש, נמצאו גם כיעילים בטיפול במקרומסטיה. כשגדילת יתר מתרחשת אצל מתבגרת, טיפולים לא פולשניים כגון טיפול תרופתי, טיפול בהורמונים, וסטרואידים אינם מומלצים בעקבות השפעות צדדיות ידועות ואינן ידועות. ברגע שקצב גדילת השדיים אצל נערה מתייצב, הקטנת שדיים הופכת לאפשרות טיפול נאותה. במקרים מסוימים, אחרי טיפול אגרסיבי או ניתוחי, השד עשוי להמשיך לגדול או לגדול מחדש כך שכאופציה אחרונה ניתן לשקול כריתת שד. הריון מזוהה כסיבה השנייה הכי נפוצה לגדילת יתר של השד. גדילת יתר של השד כתוצאה מהריון יכולה להיפתר מעצמה ללא טיפול לאחר סיום ההיריון. שדיים גדולים בצורה קיצונית הם מקור לתשומת לב גדולה. חלק מהנשים מנסות להחביא או למסך את השדיים שלהן בעזרת בגדים מיוחדים ואפילו חזיות מקטינות. נשים עם מצב זה עלולות לחוות הטרדות ולקבל תשומת לב יתרה אשר עלול להוביל להשלכות פסיכולוגיות, בהן דיכאון. במקרה ספציפי שדווח בשנת 1993 של ילדה בת 12 מיפן, שדיה הגדולים גרמו לה ל"בעיות פסיכולוגיות אינטנסיביות, אשר מנעו ממנה להשתתף בפעילויות וקשרים חברתיים". השחקנית סולייל מון פריי, שכיכבה כילדה בסדרת הסיטקום "מיקי צ'יק צ'אק ועוד", דיווחה בריאיון למגזין "People" שבנים התגרו בה, קראו לה בשמות גנאי הקשורים לגודל שדיה וזה השפיע על עבודתה המקצועית וחייה החברתיים בצורה שלילית. "אנשים ראו אותי כפרוצה", אמרה בראיון, "לא יכולתי לשבת ישר מבלי שאנשים יחשבו שאני זונה". מציאת מידת חזייה גדולה דיה היא מאתגרת עבור הנשים הסובלות ממצב רפואי זה. כמו כן חזיות גדולות יותר הן יקרות יותר, לא מחמיאות ונדירות. חזיות שאינן מתאימות עם רצועות צרות עלולות לגרום לגירוי כרוני ואדמומיות באזור הכתפיים. פריחות בעור מתחת לשדיים הן נפוצות, במיוחד במזג אוויר חם. שדיים כבדים עלולים לגרום, לכאבי ראש, כאבי צוואר, כאבים בגב תחתון ועליון ונמלול או עקצוץ באצבעות. חברות ביטוח בארצות הברית בדרך כלל דורשות מהרופא המטפל לספק הוכחות ששדיה הגדולים של המבוטחת גורמים לכאבי ראש, כאבי גב או כאבי צוואר לפני שהם ישלמו על ניתוח הקטנת שדיים. חברות ביטוח קובעות גם לנשים בעלות משקל עודף, מצב נפוץ במקרים של גיגנטומסטיה, להשיל קודם משקל מסוים. כמו כן נפוץ שמבקשים מהמטופלת לנסות קודם פיזיותרפיה או טיפולים אלטרנטיביים לכשנה או יותר. שד (איבר) Touraine, P. (2005). "Breast Inflammatory Gigantomastia in a Context of Immune-Mediated Diseases". Journal of Clinical Endocrinology & Metabolism. 90 (9): 5287–5294[1] Oladele, AO; Olabanji, JK; Alabi, GH (2007). "Reduction mammoplasty: The experience in Ile-Ife, Nigeria". Nigerian Journal of Medicine : Journal of the National Association of Resident Doctors of Nigeria. 16 (3): 261–267[2] Netscher, David T.; Mosharrafa, ALI M.; Laucirica, Rodolfo (1996). "Massive Asymmetric Virginal Breast Hypertrophy". Southern Medical Journal. 89 (4): 434–7.[3][4] U.S.A Library of congress-Health Breast :A Primer John Blair Deaver (1917)The Breast: Its Anomalies, Its Diseases, and Their Treatment P. Blakiston's Son & Co Joseph, Jacques (1987).Rhinoplasty and facial plastic surgery with a supplement on mammaplasty and other operations in the field of plastic surgery of the body: an atlas and textbook Phoenix: Columella Press. p. 755. Plummer, Samuel C.; Bump, Warner S. (1927)."Massive Hypertrophy of the Breasts"Annals of Surgery. 85 (1): 61–6[5] Warren, John Collins (1900).The International text-book of surgery Volume II. Saunders. p. 234. Erichsen, John Eric (1885) The Science and art of surgery.Vol. II. H. C. Lea's Son & Company. pp. 693–694. Ochsner, Albert John (1921)Surgical Diagnosis and Treatment: By American Authors.Lea & Febiger. p. 147. מדיה וקבצים בנושא התפתחות יתר של השדיים בוויקישיתוף הקטנת שדיים בעקבות היפרטרופיה של השדיים (באנגלית) הצלחה בניתוח הקטנת שדיים בעקבות היפרטרופיה בגיל ההתבגרות (באנגלית) The health burden of breast hypertrophy (הקישור אינו פעיל) התפתחות יתר של השדיים, באתר ויקירפואה L. Ohlsén, O. Ericsson, M. Beausang-Linder, Rapid, massive and unphysiological breast enlargement, European Journal of Plastic Surgery 19, 1996-11-01, עמ' 307–313 doi: 10.1007/BF00180324 L'architecture Militaire Ou la Fortification Nouvelle, Elsevier, 1648, עמ' iv–v H. Dafydd, K. R. Roehl, L. G. Phillips, A. Dancey, Redefining gigantomastia, Journal of Plastic, Reconstructive & Aesthetic Surgery 64, 2011-02-01, עמ' 160–163 doi: 10.1016/j.bjps.2010.04.043 Tor Wo Chiu, Stone's Plastic Surgery Facts and Figures, Cambridge: Cambridge University Press, 2009 Rosen, Paul Peter,, Rosen's breast pathology, Fourth edition, Philadelphia A. H. Zargar, B. A. Laway, S. R. Masoodi, N. A. Chowdri, Unilateral gestational macromastia - an unusual presentation of a rare disorder, Postgraduate Medical Journal 75, 1999-02-01, עמ' 101–104 doi: 10.1136/pgmj.75.880.101 Scott Berliner, Ask the expert, EXPLORE 2, 2006-03, עמ' 184 doi: 10.1016/j.explore.2005.12.029 Vernon Bailey, Field notes, New York, April 26-June 12, 1931, Nevada, California, and Grand Canyon, Arizona, July 2-September 1931, Michigan, October 19-23, 1931, [s.n.], 1931 Shadi Rezai, Jenna T. Nakagawa, John Tedesco, Annika Chadee, Gestational Gigantomastia Complicating Pregnancy: A Case Report and Review of the Literature, Case Reports in Obstetrics and Gynecology 2015, 2015, עמ' 1–10 doi: 10.1155/2015/892369 Dr Stephen Juan 13 Jan 2007 at 07:02, Is it true that a woman's breasts can grow enormously overnight?, www.theregister.co.uk (באנגלית) G. J. Mick, K. L. McCormick, H. Wakimoto, Massive breast enlargement in an infant girl with central nervous system dysfunction, European Journal of Pediatrics 150, 1991-01-01, עמ' 154–157 doi: 10.1007/BF01963555 Harry L. Zinn, J. O. Haller, Sanjay Kedia, Macromastia in a newborn with Alagille syndrome, Pediatric Radiology 29, 1999-04-01, עמ' 331–333 doi: 10.1007/s002470050601 A. Noczyńska, R. Wąsikowa, Hyperprolactinemia in Children During the Peripubertal Period - Personal Observations, Journal of Pediatric Endocrinology and Metabolism 17, 2004-01 doi: 10.1515/jpem.2004.17.10.1399 Aimei Zhong, Guohua Wang, Jie Yang, Qijun Xu, Stromal–epithelial cell interactions and alteration of branching morphogenesis in macromastic mammary glands, Journal of Cellular and Molecular Medicine 18, 2014, עמ' 1257–1266 doi: 10.1111/jcmm.12275 Dhananjay Kulkarni, N. Beechey-Newman, H. Hamed, I. S. Fentiman, Gigantomastia: A problem of local recurrence, The Breast 15, 2006-02-01, עמ' 100–102 doi: 10.1016/j.breast.2005.03.002 Francesco Moschella, Adriana Cordova, Francesca Toia, International Textbook of Aesthetic Surgery, Berlin, Heidelberg: Springer Berlin Heidelberg, 2016, עמ' 239–245. (באנגלית) Makio Shozu, Maki Fukami, Tsutomu Ogata, Understanding the pathological manifestations of aromatase excess syndrome: lessons for clinical diagnosis, Expert Review of Endocrinology & Metabolism 9, 2014-07-01, עמ' 397–409 doi: 10.1586/17446651.2014.926810 Regina M. Martin, Chin J. Lin, Mirian Y. Nishi, Ana Elisa C. Billerbeck, Familial Hyperestrogenism in Both Sexes: Clinical, Hormonal, and Molecular Studies of Two Siblings, The Journal of Clinical Endocrinology & Metabolism 88, 2003-07-01, עמ' 3027–3034 doi: 10.1210/jc.2002-021780 G. A. Rahman, I. A. Adigun, I. F. Yusuf, Macromastia: a review of presentation and management, The Nigerian Postgraduate Medical Journal 17, 2010-03, עמ' 45–49 Fatma Dilek Dellal, Didem Ozdemir, Cevdet Aydin, Gulfem Kaya, Gigantomastia and Macroprolactinemia Responding to Cabergoline Treatment: A Case Report and Minireview of the Literature, Case Reports in Endocrinology 2016, 2016, עמ' 1–5 doi: 10.1155/2016/3576024 Gang Li, Gertraud W. Robinson, Ralf Lesche, Hilda Martinez-Diaz, Conditional loss of PTEN leads to precocious development and neoplasia in the mammary gland, Development (Cambridge, England) 129, 2002-09, עמ' 4159–4170 Mira Genzer-Nir, Morad Khayat, Leonid Kogan, Hector I. Cohen, Mammary-digital-nail (MDN) syndrome: a novel phenotype maps to human chromosome 22q12.3–13.1, European Journal of Human Genetics 18, 2010-06, עמ' 662–667 doi: 10.1038/ejhg.2009.236 Noel Weidner, David J. Dabbs, Breast Pathology, Elsevier, 2012, עמ' 479–501 Samir Jabaiti, Luma Fayyad, Ula Isleem, Prednisolone-induced virginal mammary hypertrophy: Case report, International Journal of Surgery Case Reports 59, 2019-01-01, עמ' 140–143 doi: 10.1016/j.ijscr.2019.04.042 Stephen Baker, Brooke Burkey, Paul Thornton, Don LaRossa, Juvenile Gigantomastia: Presentation of Four Cases and Review of the Literature, Annals of Plastic Surgery 46, 2001-05, עמ' 517–526 doi: 10.1097/00000637-200105000-00011 B. U. Ezem, C. C. Osuagwu, K. A. Opara, Gestational gigantomastia with complete resolution in a Nigerian woman, Case Reports 2011, 2011-01-01 doi: 10.1136/bcr.01.2010.2632 Sara A. Bloom, Maurice Y. Nahabedian, Gestational Macromastia: A Medical and Surgical Challenge, The Breast Journal 14, 2008, עמ' 492–495 doi: 10.1111/j.1524-4741.2008.00628.x Fatma Dilek Dellal, Cevdet Aydin, Mina Gulfem Kaya, Reyhan Ersoy, A case with macroprolactinemia and gigantomastia responding to cabergoline treatment, BioScientifica, 2014-04-17 doi: 10.1530/endoabs.35.P878 D.L. Guyan Arscott, Leslie Gabay, H. Randall Craig, Failure of bromocriptine therapy to control juvenile mammary hypertrophy, British Journal of Plastic Surgery 54, 2001-12, עמ' 720–723 doi: 10.1054/bjps.2001.3691 Ismail Jatoi Manfred Kaufmann, Management of Breast Diseases, 2010 doi: 10.1007/978-3-540-69743-5 Matthew Swelstad, Brad Swelstad, Venkat Rao, Karol Gutowski, Management of Gestational Gigantomastia, Plastic and Reconstructive Surgery 118, 2006-09-15, עמ' 840–848 doi: 10.1097/01.prs.0000232364.40958.47 Gabriella Geisinger, The Size of My Breasts Never Let Me Have the Body I Wanted, Vice, ‏2018-02-23 (באנגלית) I'm Sick Of The Way My Breast Size Affects My Career, fairygodboss.com (באנגלית) Reynolds, Gretchen (2019-03-06). "How Breast Size Affects How Women Exercise". The New York Times (באנגלית אמריקאית). ISSN 0362-4331. נבדק ב-2019-12-09. Stacy Ann Ellis, A Love-Hate Relationship: My Large Chest And The Negative Attention That Comes With It, MadameNoire, ‏2013-08-22 Tadaoki Morimoto, Kansei Komaki, Toshiaki Mori, Mitsunori Sasa, Juvenile gigantomastia: Report of a case, Surgery Today 23, 1993-03-01, עמ' 260–264 doi: 10.1007/BF00309238 'Now I Can Be Free', PEOPLE.com (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.